Kimlar valyuta tushumini majburiy sotmaydi?

O‘zbekiston Respublikasi Vazirlar Mahkamasining 2017 yil 17 maydagi № 290-sonli qarori bilan xo‘jalik yurituvchi sub'yektlarning xorijiy valyutadagi tushumini majburiy sotish tartibiga tuzatishlar kiritildi. Bu haqda Norma.uz yozmoqda.
Kiritilgan tuzatishlar bilan hujjat avval qabul qilingan me'yorlarga moslashtirilgan. Natijada valyuta tushumini majburiy sotmaydiganlar ro‘yxati to‘ldirilgan. Eslatib o‘tamiz, 2017 yil boshidan sayyohlik xizmatlarini ko‘rsatgan sayyohlik firmalari ham xorijiy valyutalarni majburiy sotishdan ozod etilgan edi. 
Shunday qilib yangi qarorga ko‘ra:
To‘qimachilik va tikuv-trikotaj sohasining nooziq-ovqat iste'mol mollarini eksport qilishdan tushgan valyuta. Ma'lumki, bu borada atigi 7 turdagi mahsulotlar eksportidan tushgan valyuta tushumini majburiy sotish bekor qilingan:
Tayyor paxta tolasi, aralash va ipakli (atlasdan tashqari) matolar, tayyor tikilgan mahsulotlar va kiyim-kechaklar, bosh kiyimlar (milliy bosh kiyimlardan tashqari), paypoq-chulki mahsulotlari hamda to‘qimachilik galantereyasi;
Qoraqalpog‘iston Respublikasi va Xorazm viloyatida ishlab chiqarish faoliyatini olib boruvchi yuridik shaxslarning o‘zlari ishlab chiqargan sanoat mahsulotlarini (ayrim xom ashyo mahsulotlaridan tashqari) eksport qilishdan tushgan valyuta majburiy sotishdan ozod etildi.